OMON

**OMON** (vene keeles *отряд мобильный особого назначения*, varasem nimetus *отряд милиции особого назначения*) oli NSV Liidu ja on Venemaa Föderatsiooni Venemaa Rahvuskaardi eriettevalmistusega massiürituste valveüksused.

## Ajalugu
NSV Liidus moodustati eriotstarbeline miilitsasalk NSV Liidu siseministri määrusega 9. novembril 1978 1980. aasta suveolümpiamängude ettevalmistusperioodil Moskva linnas, Moskva linna RSN Täitevkomitee Siseasjade Valitsuses. Pärast olümpiamängude lõppu moodustati see OMON-i baasil Moskva linna Siseasjade Valitsuse juures (*Отряд милиции специального назначения (ОМСН) при Управлении уголовного розыска ГУВД Москвы*). 

### Eriotstarbelise salga koosseis
Eriotstarbeline salk koosneb lahingugruppidest, mis jagunevad rünnakugruppideks, kus sisemise tööjaotuse alusel on kinnipidamisgrupid ja kattegrupid. 
*Kattegrupid moodustatakse erinevate erialade spetsialistidest (alpinistid, snaiprid, pürotehnikud (lõhkamisspetsialistid) ja keemiavahendite spetsialistid, suitsukatte- ja gaasirünnakuspetsialistid jne). Kattegrupi ülesanne on maksimaalselt kergendada kinnipidamisgrupi ülesannete täitmist, hajutada kurjategija tähelepanu ja hoida teda pidevas ärevusseisundis. Kattegrupi liikmed omavad võimsamat relva ja erivahendite arsenali ning vajaduse korral võivad toetada kinnipidamisgrupi liikmeid tulejõuga.
*Kinnipidamisgrupp, koosneb 3–4 liikmest, kes viivad läbi kiireid kinnipidamisoperatsioone. Grupi liikmed on varustatud kaitsevahendite ja väiksemõõtmeliste tulirelvadega ning valdavad käsivõitluse võtteid, mis on vajalikud kurjategijate kinnipidamiseks. 

23. oktoobril 1987 moodustati Moskva SAV Posti-Patrullteenistuse Operatiivpolgu baasil uuesti Moskva linna SAV Eriotstarbeline Miilitsasalk. Miilitsasalga põhiülesannetena määratleti: avaliku korra tagamine massiüritustel, kuid igas polgu pataljonis loodi füüsilise kaitse üksused. Gruppide koosseisu kuulusid spetsialistid: snaiprid, granaadiheitespetsialistid jne, kelle ülesanneteks oli kohtu liikmete, tunnistajate ja kannatanute turvalisuse tagamine. Salga koosseisus oli ka Eriotstarbeline grupp (*Группа специального назначения – ГСН*), mille ülesanneteks oli eriti ohtlike või relvastatud kurjategijate kinnipidamine või pantvangide vabastamine.

### Eriotstarbelised salgad NSV Liidu lagunemise protsessis
3. oktoobril 1988 anti välja NSV Liidu Siseministeeriumi käskkiri nr 010-6, millega OMON-i ülesanneteks määrati: 
* avaliku korra kaitse ühiskondlik-poliitilistel, sportlikel, kultuurilis-vaatamisväärtuslikel ja teiste ürituste läbiviimise ajal, samuti loodusõnnetuste, epideemiate, suuremahuliste tööstuslike avariide, katastroofide ja muude erakorraliste sündmuste korral;
*grupiliste korrarahutuste tõkestamine;
*relvastatud kurjategijate kinnipidamisüritustes osalemine.
*1988. aasta novembris moodustati Leningradi linna ja Leningradi oblasti SAV Eriotstarbeline Miilitsasalk (*Отряд милиции особого назначения (ОМОН) ГУВД города Ленинграда и Ленинградской области*);
*1988. 1. detsembril moodustati Läti NSV Siseministeeriumi Eriotstarbeline Miilitsasalk, mille komandöriks määrati Tšeslav Mlõnnik

*1988. aasta detsembris moodustati Moskva oblasti SAV Eriotstarbeline Miilitsasalk, mille komandöriks määrati Sergei Selivjorstov (*Сергей Александрович Селиверстов*)
*1990. aasta 2. oktoobril NSV Liidu siseministri Vadim Bakatini korraldusega allutati Riia OMON Läti NSV SM-i asemel NSV Liidu SM sisevägedele ning Riia OMON liideti NSV Liidu sisevägede 42. Vilniuse sisevägede diviisi koosseisu, alludes ainult NSV Liidu keskvõimule, mitte Läti NSV valitsusele.

## Vaata ka
* Berkut
* Riia OMON
* Vilniuse OMON

## Viited

## Välislingid
*Рабы ОМОНа, The New Times, nr 3, 1.02.2010
* Heiki Suurkask, OMON või Berkut - nõukastiilis jõhkardite üksus korrakaitsjate vormis 19. veebruar 2014